Emmelie de Forest går i aften på scenen i Malmø for at forsvare de danske farver til den internationale sangkonkurrence. Mariager-pigen er på forhånd udråbt til favorit. Lørdag eftermiddag er det så lykkes Aalborg City at skrive kontrakt med sangerinden, som får meget travlt, hvis hun vinder i aften. - Vi er helt vildt glade for allerede nu at kunne love Emmelies optræden i Aalborg den 4. juni i forbindelse med byens arrangement Day and Night. Jeg tror nemlig også, at hun vinder, og så bliver hun svær at få fat i, siger direktør i Aalborg City, Flemming Thingbak. Emmelie de Forest kommer den 4. juni til at dele scene med Rasmus Walter, Søs Fenger, Jokeren og The Antonelli Orchestra.

Referat:
Få timer inden Grand Prix-braget i aften, er det lykkes Aalborg City at få den danske deltager til byen.